ใช้เงินกันต่อ รัฐ ลดหนักจัดเต็ม พาณิชย์ เปิดมหกรรมสินค้าถูก-ดี รับปีใหม่ทั่วประเทศ
นายสนธิรัตน์ สนธิจิรวงศ์ รมว.พาณิชย์ เปิดเผยภายหลังการเป็นประธานเปิดงานมหกรรมลดราคาสินค้าภายใต้งาน ลดหนัก จัดเต็ม New Year Grand Sale ว่า กระทรวง ได้ร่วมมือกับภาคเอกชนจัดงานลดราคาสินค้าเป็นครั้งที่ 5 หลังจากที่ได้จัดมาแล้ว 4 ครั้งในปี 57-60 โดยครั้งนี้ถือว่าจัดใหญ่ที่สุด คึกคักที่สุด เพราะมีห้างร้านเข้าร่วมกว่า 13,500 สาขาทั่วประเทศ และจะลดราคาขายสินค้าสูงสุดถึง 80% มีระยะเวลา 28 วัน ตั้งแต่วันที่ 13 ธ.ค.61-9 ม.ค.62 เพื่อเป็นของขวัญปีใหม่ให้กับคนไทยและช่วยลดภาระค่าครองชีพ โดยสินค้าที่จะลดราคา ได้แก่ หมวดอาหารและเครื่องดื่ม ของใช้ประจำวัน เครื่องครัว เสื้อผ้าเครื่องแต่งกาย เครื่องใช้ไฟฟ้า วัสดุก่อสร้าง เป็นต้น,คาดว่าตลอดการจัดงานจะมียอดขายประมาณ 55,000 ล้านบาท ช่วยลดภาระค่าครองชีพประชาชนได้เฉลี่ย 30% หรือคิดเป็นเงิน 16,500 ล้านบาท ทำให้ประชาชนสามารถซื้อสินค้าในปริมาณมากขึ้น หรือซื้อสินค้าในปริมาณเท่าเดิม แต่ใช้จ่ายเงินลดลง และทำให้มีการจับจ่ายใช้สอยเพิ่มมากขึ้น ส่งผลให้มีเงินหมุนเวียนในระบบเศรษฐกิจมากขึ้น เป็นการกระตุ้นเศรษฐกิจในช่วงปลายปีให้คึกคัก,กรมการค้าภายในยังจัดงานธงฟ้าจำหน่ายสินค้าราคาถูกประชาชนในภาคเหนือและภาคกลาง เพื่อเป็นของขวัญปีใหม่อีก 4 จังหวัด ในเดือน ธ.ค.-ม.ค. ได้แก่ นครสวรรค์ สิงห์บุรี กระทรวงพาณิชย์ นนทบุรี และสุพรรณบุรี ขณะที่ระยะต่อไปจะจัดอีก 15 จังหวัด ในภาคกลาง 4 จังหวัด ภาคใต้ 6 จังหวัด และภาคตะวันออกเฉียงเหนือ 5 จังหวัด,นายสนธิรัตน์ กล่าวว่า กระทรวงยังได้ร่วมมือกับเครือข่ายพันธมิตรในการช่วยเหลือร้านค้าธงฟ้าประชารัฐ เช่น การซื้อสินค้าราคาถูกเข้าร้าน โดยให้บริษัท ออลล์ ดิสเคาท์ จำกัด เป็นคนกลางรับคำสั่งซื้อสินค้าจากร้านค้าธงฟ้า และไปจัดซื้อสินค้าราคาพิเศษจากผู้ผลิตและจัดส่ง บริษัท แอดวานซ์ อินโฟร์ เซอร์วิส จำกัด (มหาชน) ช่วยวางระบบเครือข่ายอินเตอร์เน็ต พัฒนาจุดขาย จุดชำระเงิน บริการเติมเงิน และชำระค่าสาธารณูปโภค เอสเอ็มอีแบงก์ และธนาคารไทยพาณิชย์ สนับสนุนสินเชื่อ ส่วนบริษัท เอสซีบี อบาคัส จำกัด บริษัท ไปรษณีย์ไทย จำกัด และบริษัท ไปรษณีย์ไทยดิสทริบิวชั่น จำกัด ช่วยพัฒนาและให้บริการระบบโลจิสติกส์.
กระทรวง ได้ร่วมมือกับภาคเอกชนจัดงานลดราคาสินค้าเป็นครั้งที่ 5 หลังจากที่ได้จัดมาแล้ว 4 ครั้งในปี 57-60 โดยครั้งนี้ถือว่าจัดใหญ่ที่สุด คึกคักที่สุด เพราะมีห้างร้านเข้าร่วมกว่า 13,500 สาขา
ลดราคา,สินค้าลดราคา,โปรโมชันสินค้า,ธงฟ้าประชารัฐ,ของขวัญปีใหม่